Pakësohet niveli i mërkurit tek peshku ton
Përpjekjet për pastrimin e mjedisit, kanë sjellë rezultat pozitiv edhe tek pakësimi i i nivelit të mërkurit tek peshqit
Të hash peshk është mirë. Peshku ka pak yndyrë dhe ata lloj peshqish që kanë më shumë yndyrë, janë të pasur me Omega-3, e njohur ndryshe si “yndyrë e mirë”, që është e nevojshme për trupin e njeriut; por që jo gjithmonë organizmi e prodhon në nivelet e duhura. Disa lloje peshqish, në veçanti toni, ka gjithashtu nivele të larta mërkuri, të cilin e merr nga uji dhe nga ushqimi. Kërkimet e reja tregojnë se përpjekjet për të pastruar oqeanin, po ndikojnë njëkohësisht, edhe tek pastrimi i tonit në Oqeanin Atlantik. Industria e tonit është një nga më fitimprurëset në industrinë e konservimit të peshkut në mbarë botën. Disa kërkime të reja tregojnë se toni po bëhet një ushqim më i sigurtë për t’u ngrënë. Shkencëtarët në Universitetin “Stony Brook” kanë studjuar në laborator nivelet e mërkurit tek toni nga viti 2004 deri në vitin 2012: ” – thotë profesori Nicholas Fisher. Prof. Fisher thotë se pakësimi i niveleve të mërkurit shkon paralelisht me pakësimin e çlirimit të mërkurit nga uzinat me qymyr në Shtetet e Bashkuara: Ky është një lajm i mirë dhe le të kuptohet se përpjekjet për të pastruar ujin dhe ajrin janë duke patur një ndikim pozitiv. - thotë studjuesi Daniel Madigan. Kjo nuk e ndryshon faktin që toni i kuq është një specie që po rrallohet, por tregon se përpjekjet për pastrimin e mjedisit janë duke sjellë rezultate.